**Erdősi Imre**

**Erdősi Imre**, eredeti nevén **Poleszni** Imre, szerzetesi neve Emericus a S. Stephano Rege ([Nyitra](https://hu.wikipedia.org/wiki/Nyitra_(telep%C3%BCl%C3%A9s)), [1814](https://hu.wikipedia.org/wiki/1814). [november 4.](https://hu.wikipedia.org/wiki/November_4.) – Nyitra, [1890](https://hu.wikipedia.org/wiki/1890). [február 9.](https://hu.wikipedia.org/wiki/Febru%C3%A1r_9.)) [piarista](https://hu.wikipedia.org/wiki/Piarista) szerzetes, tanár, honvéd [tábori lelkész](https://hu.wikipedia.org/wiki/T%C3%A1bori_lelk%C3%A9sz) az [1848–49-es szabadságharcban](https://hu.wikipedia.org/wiki/1848%E2%80%9349-es_forradalom_%C3%A9s_szabads%C3%A1gharc), a „branyiszkói hős”



**Fiatalsága**

Apja Poleszni Ambrus [nyitrai](https://hu.wikipedia.org/wiki/Nyitra_(telep%C3%BCl%C3%A9s)) csizmadia volt, és testvére, István is folytatta ezt a mesterséget. A családot a városban „Österreicher” néven ismerték, mert ősük Ausztriából költözött a városba. Az elemi iskolát és a gimnázium első öt osztályát szülővárosában végezte, majd szülei a [magyar nyelv](https://hu.wikipedia.org/wiki/Magyar_nyelv) elsajátítására a hatodik osztályba [Lévára](https://hu.wikipedia.org/wiki/L%C3%A9va) küldték. Mindkét helyen [piaristák](https://hu.wikipedia.org/wiki/Piarista) tanították. [1832](https://hu.wikipedia.org/wiki/1832). [szeptember 25-én](https://hu.wikipedia.org/wiki/Szeptember_25.) belépett a piarista rendbe, és annak [privigyei](https://hu.wikipedia.org/wiki/Privigye" \o "Privigye) noviciátusába került. A két [noviciátusi](https://hu.wikipedia.org/wiki/Novici%C3%A1tus) próbaév után az 1834/1835. tanévben Privigyén tanított a 2. grammatikai osztályban. A következő két évben [Vácott](https://hu.wikipedia.org/wiki/V%C3%A1c) filozófiai, majd két évig [Nyitrán](https://hu.wikipedia.org/wiki/Nyitra_(telep%C3%BCl%C3%A9s)) és egy évig [Szentgyörgyön](https://hu.wikipedia.org/wiki/Szentgy%C3%B6rgy" \o "Szentgyörgy) teológiai tanulmányokat folytatott. [1840](https://hu.wikipedia.org/wiki/1840). [július 26-án](https://hu.wikipedia.org/wiki/J%C3%BAlius_26.) pappá szentelték, és a [selmecbányai](https://hu.wikipedia.org/wiki/Selmecb%C3%A1nya" \o "Selmecbánya) piarista iskolában kezdett tanítani. A gimnáziumi oktatás nyelve ezekben az években, hivatalosan 1844-től vált magyarrá, és Poleszni is lelkesedett a hazafias eszmékért. Még a számtanórákon is talált alkalmat arra, hogy tanítványainak a hazaszeretetről beszéljen.

**Szabadságharcban**

**Tábori lelkészi szolgálatának kezdete**

Amikor [1849](https://hu.wikipedia.org/wiki/1849) januárjában [Görgei Artúr](https://hu.wikipedia.org/wiki/G%C3%B6rgei_Art%C3%BAr" \o "Görgei Artúr) felsődunai hadteste a bányavárosok felé vonult vissza, a Selmecbányára bevonuló nyolcadik dandár parancsnoka, [Guyon Richárd](https://hu.wikipedia.org/wiki/Guyon_Rich%C3%A1rd) ezredes, a piaristáktól kért papot vegyesajkú hadosztálya lelki gondozására. Poleszni önként jelentkezett a feladatra. [Tóth Lajos](https://hu.wikipedia.org/w/index.php?title=T%C3%B3th_Lajos_(piarista)&action=edit&redlink=1) házfőnök január 15-én elbocsátotta, így Guyon seregével elhagyta Selmecbányát. [Görgei Artúr](https://hu.wikipedia.org/wiki/G%C3%B6rgei_Art%C3%BAr" \o "Görgei Artúr) tábornok 1849. [január 16-án](https://hu.wikipedia.org/wiki/Janu%C3%A1r_16.) nevezte ki [tábori lelkésznek](https://hu.wikipedia.org/wiki/T%C3%A1bori_lelk%C3%A9sz) 60 pengőforint havi illetménnyel. A [szabadságharc hadseregében](https://hu.wikipedia.org/wiki/1848%E2%80%931849-es_honv%C3%A9dsereg) a tábori lelkészek nem kaptak katonai rangot, de az ütközetekben részt kellett venniük. Feladatuk a harcolók buzdítása, a sebesültek vigasztalása és ápolása volt. Poleszni a tűzkeresztségen hamar átesett, amikor január 18–20. között részt vett a [szélaknai csatákban](https://hu.wikipedia.org/w/index.php?title=Sz%C3%A9laknai_csat%C3%A1k&action=edit&redlink=1). Ezután Guyon dandárja [Besztercebányán](https://hu.wikipedia.org/wiki/Beszterceb%C3%A1nya) és [Breznóbányán](https://hu.wikipedia.org/wiki/Brezn%C3%B3b%C3%A1nya" \o "Breznóbánya) át [Iglóra](https://hu.wikipedia.org/wiki/Igl%C3%B3" \o "Igló) vonult, ahol február 2-án éjszaka megütköztek az osztrákokkal, akik [Szepesváralja](https://hu.wikipedia.org/wiki/Szepesv%C3%A1ralja" \o "Szepesváralja) felé vonultak vissza.

### A branyiszkói ütközetben

A magyar csapatok további előnyomulását a [branyiszkói szoros](https://hu.wikipedia.org/w/index.php?title=Branyiszk%C3%B3i_szoros&action=edit&redlink=1" \o "Branyiszkói szoros (a lap nem létezik)) tette lehetetlenné, amelyet [Franz Deym](https://hu.wikipedia.org/wiki/Franz_Deym) tábornok csapatai tartottak megszállva. 1849. [február 5-én](https://hu.wikipedia.org/wiki/Febru%C3%A1r_5.) a [branyiszkói ütközetben](https://hu.wikipedia.org/wiki/Branyiszk%C3%B3i_%C3%BCtk%C3%B6zet" \o "Branyiszkói ütközet) Guyon három oldalról támadta meg az osztrákokat. A középről támadó 33. csongrádi honvédzászlóalj és a frissen toborzott 2. besztercebányai (főként szlovák újoncokból álló) honvédzászlóalj rohama az ellenfél magaslati pergőtüzében többször megakadt. Ekkor Poleszni maga állt a honvédek élére, és magasra emelt kereszttel, a csatárlánc előtt rohant a meredek hegynek. „*Na predek, za mni, tu je Pan Boch!*" („Előre, utánam, velünk az Úristen”) – kiáltotta. A honvédek minden erejüket megfeszítve követték papjukat, és az állandó ellenséges tűz ellenére lépésről-lépésre bevették a hegytetőig vezető kanyargós úton kiépített osztrák állásokat. Eközben Poleszni végig a katonák előtt járt, többször elesett, de sebesülés nem érte. Az egyik osztrák sánc előtt megcsóválta feje fölött keresztjét, a sánc mögötti ellenség közé dobta, és azt kiáltotta: „*Hagynátok az ellenség kezébe jutni Isteneteket, és tűrnétek a mocskot zászlótokon?*" A katonák nem hagyták, hanem tovább rohamoztak, és elfoglalták a sáncot. Végül Deym serege, hogy a bekerítést elkerülje, [Eperjes](https://hu.wikipedia.org/wiki/Eperjes_(Szlov%C3%A1kia)) felé menekült. Guyon dandárja [Sirokáig](https://hu.wikipedia.org/wiki/Siroka" \o "Siroka) üldözte őket, majd Poleszni a sirokai templomban hálaadó [Te Deumot](https://hu.wikipedia.org/w/index.php?title=Te_Deum&action=edit&redlink=1) tartott. Bátor tette országosan ismertté tette a nevét. Kortársai az ütközet után a „branyiszkói hős pap”, vagy a „magyar Kapisztrán” néven is emlegették. Guyon is tudta, hogy Poleszninek köszönheti a győzelmet, amely neki magának is hírnevet és elismerést hozott. Innentől kezdve a szabadságharc végéig maga mellett tartotta.

### További szolgálata

Guyon dandárja Polesznivel együtt 1849 februárjában Eperjesen és Kassán át Mezőkövesdre vonult, és kivették részüket a vesztes [kápolnai csatában](https://hu.wikipedia.org/wiki/K%C3%A1polnai_csata). A csata után Poleszni [Szemere Bertalan](https://hu.wikipedia.org/wiki/Szemere_Bertalan) buzdítására fölvette az Erdősi nevet. Névmagyarosítása a Közlöny március 22-i számában jelent meg. A tavaszi hadjárat során részt vett a nagysallói (ápr. 19.), majd az [első komáromi csatában](https://hu.wikipedia.org/wiki/Kom%C3%A1romi_csat%C3%A1k) (ápr. 26). Eközben április 21-én Guyonnak, majd pár nappal később tábori lelkészének is sikerült az ellenség gyűrűjén áttörve bejutni a [komáromi várba](https://hu.wikipedia.org/wiki/Kom%C3%A1romi_er%C5%91drendszer). Miután Guyont május 28-án fölmentették a komáromi vár parancsnoksága alól, Erdősi is vele együtt távozott a déli hadszíntérre. Július 11-én jelen volt a [Jellasics](https://hu.wikipedia.org/wiki/Josip_Jela%C4%8Di%C4%87) ellen vívott győztes [kishegyesi ütközetben](https://hu.wikipedia.org/w/index.php?title=Kishegyesi_%C3%BCtk%C3%B6zet&action=edit&redlink=1" \o "Kishegyesi ütközet (a lap nem létezik)). 1849. július 23-tól Erdősi a IV. magyar hadtest kinevezett felügyelő lelkésze volt, 120 pengőforintos fizetéssel. Részt vett a [mosorini](https://hu.wikipedia.org/wiki/Mozsor" \o "Mozsor) (júl. 23.), [szőregi](https://hu.wikipedia.org/wiki/Sz%C5%91regi_csata" \o "Szőregi csata) (aug. 5.), [temesvári](https://hu.wikipedia.org/wiki/Temesv%C3%A1ri_csata) (aug. 9.) és a [világosi fegyverletétel](https://hu.wikipedia.org/wiki/Vil%C3%A1gosi_fegyverlet%C3%A9tel) (aug. 13.) után vívott lugosi (aug. 15.) csatákban.

**A szabadságharc után**

Erdősi 1849. augusztus 16-án [Facseten](https://hu.wikipedia.org/wiki/Facs%C3%A1d" \o "Facsád) (Krassó megye) búcsúzott el a [Törökországba](https://hu.wikipedia.org/wiki/T%C3%B6r%C3%B6korsz%C3%A1g) távozó Guyontól, és [Debrecenen](https://hu.wikipedia.org/wiki/Debrecen) keresztül visszatért Selmecbányára. A tanítást azonban nem folytathatta, mert rendfőnöke, hogy a várható zaklatásoktól megkímélje, a [szepesbélai](https://hu.wikipedia.org/wiki/Szepesb%C3%A9la" \o "Szepesbéla) plébániára küldte. Mielőtt azonban új helyét elfoglalhatta volna, november elején [Pestre](https://hu.wikipedia.org/wiki/Budapest) kellett mennie, hogy hadbíróság előtt feleljen a szabadságharcban való részvételéért. A börtönt elkerülte, csupán néhány hétig volt internálva a pesti piarista rendházban. 1850. június 15-én a hadbíróság minden vád alól fölmentette, csupán az Erdősi név használatától tiltották el, mert a régebbi névmagyarosításokat semmissé nyilvánították.

1849 decemberében [Nagykárolyba](https://hu.wikipedia.org/wiki/Nagyk%C3%A1roly) ment tanári működése folytatására. Az 1850/1851. tanévben a [temesvári](https://hu.wikipedia.org/wiki/Temesv%C3%A1r), a következő két évben a [kolozsvári](https://hu.wikipedia.org/wiki/Kolozsv%C3%A1r), majd 1853-tól a nyitrai piarista gimnáziumban tanított. Iskolai munkáját épp olyan odaadással látta el, mint tábori lelkészi teendőit. Mivel Magyarországon ezekben az években vezették be a szaktanári rendszert, sokféle tárgyat tanított, leginkább a magyar és német nyelvet és irodalmat, valamint görög nyelvet, az első egy-két év kivételével mindig a felső osztályokban.

1857-ben a [váci](https://hu.wikipedia.org/wiki/V%C3%A1c) noviciátusba helyezték promagiszternek (a novíciusmester helyettesének), 1861-től pedig [Kecskeméten](https://hu.wikipedia.org/wiki/Kecskem%C3%A9t) lett házfőnök, ahol a rend gimnazista korú növendékei (a studensek) tanultak, általában egyszerre 30-40-en. Az ő feladata volt nevelésük irányítása, valamint a rendház anyagi ügyeinek és külső gazdaságának a vezetése. Gyakorlatias és temperamentumos ember volt, aki kora hajnaltól késő estig a rendház ügyeiben szorgoskodott. Barátságos, nyílt föllépése és szerénysége miatt a város egyik ismert és népszerű alakja lett. A [kiegyezéskor](https://hu.wikipedia.org/wiki/Kiegyez%C3%A9s), 1867. március 23-án ismét kérte a belügyminisztériumtól a névváltoztatási engedélyt. „*Tartózkodás nélkül bevallhatom, hogy mint »Erdősi« élveztem hivatásom legmagasztosabb feladatának hívséges teljesítéséből, a hadfiak sikeres gyámolításából származott jutalmat: a közelismerést*” – írta kérvényében, amelyre az engedélyt 1867. október 13-án kapta meg.

Tizenhét évig vezette a kecskeméti rendházat, majd 1878-ban a rendtartomány egyik kormánytanácsosává (*consultor*) választották, és [Budapestre](https://hu.wikipedia.org/wiki/Budapest) költözött. Kormánytanácsossága mellett 1883-ig a rendtartomány levéltárosa és könyvtárosa is volt, majd a rendi fiatalok katonai ügyeit intézte, és a rend Gyár utcai (később [Liszt Ferenc tér](https://hu.wikipedia.org/wiki/Liszt_Ferenc_t%C3%A9r)) bérházának gondnoka volt. 1880/1881-ben ideiglenesen vezette a budapesti rendházat is. 1888-ban betegségére tekintettel lemondott hivataláról, és szülővárosába, [Nyitrára](https://hu.wikipedia.org/wiki/Nyitra_(telep%C3%BCl%C3%A9s)) kérte áthelyezését. Az ottani piarista rendházban élt haláláig, amely 76 éves korában érte. A nyitrai régi városi temetőbe, a piaristák közös sírboltjába, rendtársai közé temették.

Emléktáblái:

### Nyitrán

[](https://hu.wikipedia.org/wiki/F%C3%A1jl:Erd%C5%91si_Imre_s%C3%ADrja.JPG)

Sírja a nyitrai városi temetőben

[Nyitra](https://hu.wikipedia.org/wiki/Nyitra_(telep%C3%BCl%C3%A9s)) város polgárai 1894. március 15-én közadakozásból emléktáblával jelölték meg nyitrai szülőházát. A svéd fekete gránitból készült, méretes (150 cm magas, 80 cm széles) táblát Fellner Jakab nyitrai kőfaragó készítette, a rajta olvasható distichont [Kenézy Csatár](https://hu.wikipedia.org/w/index.php?title=Ken%C3%A9zy_Csat%C3%A1r&action=edit&redlink=1" \o "Kenézy Csatár (a lap nem létezik)) pénzügyi titkár fogalmazta. Felirata:

|  |  |  |
| --- | --- | --- |
| **„** | Itt született 1814. nov. 4. / Erdősi Imre / a branyiszkói hős pap. / Harczriadalma között legelől / járt ő a kereszttel, / hősi nevénél, ó honfi! / emelj kalapot. / Szolgált Istennek, s csatasíkon / küzdve honának; / megkoszorúzta nevét hála / s igaz kegyelet. / 1894. márczius 15. | **”** |
|  | | |

A csehszlovák időkben ez a tábla elveszett.

[](https://hu.wikipedia.org/wiki/F%C3%A1jl:Nagykaroly-piarista_rendhaz-emlektabla.jpg)

[Révai Miklós](https://hu.wikipedia.org/wiki/R%C3%A9vai_Mikl%C3%B3s) és Erdősi Imre emléktáblája a nagykárolyi piarista rendház homlokzatán (2005)

### Nagykárolyban

[Nagykárolyban](https://hu.wikipedia.org/wiki/Nagyk%C3%A1roly), a piarista rendház (Erdősi lakóhelye 1849/1850-ben) homlokzatán a [Révai Miklóssal](https://hu.wikipedia.org/wiki/R%C3%A9vai_Mikl%C3%B3s) közös emléktáblát a Kölcsey-egyesület állította 1901. jún. 2-án . E napon az ünnepség a plébániatemplomban, szentmisével kezdődött, majd a gimnázium ifjúsága zászló alatt Kölcsey szobrához vonult, amelyet Suták István VIII. osztályos diák beszéde után megkoszorúztak. Ezután következett a Kölcsey-egyesület ünnepi közgyűlése, majd az ünnepi program újabb zászló alatti vonulás után az emléktábla leleplezésével ért véget. Felirata:

|  |  |  |
| --- | --- | --- |
| **„** | Révai Miklósnak, / nemzeti nyelvünk nagy újjáalkotójának / és / Erdősi Imrének, / a branyiszkói hősnek, / kik e ház lakói voltak, emlékezetükre / létesítette ezen táblát / a nagykárolyi Kölcsey-Egyesület. / 1901. június 2. | **”** |
|  | | |

A romániai kommunista diktatúra éveiben a táblát az épületben működő plébánián őrizték, majd 2004-ben helyezték el ismét a homlokzaton.

### Selmecbányán

[](https://hu.wikipedia.org/wiki/F%C3%A1jl:Selmecb%C3%A1nyai_Erd%C5%91si-eml%C3%A9kt%C3%A1bla_leleplez%C3%A9se_1907.jpg)

[Rauchbauer József](https://hu.wikipedia.org/w/index.php?title=Rauchbauer_J%C3%B3zsef&action=edit&redlink=1) piarista házfőnök beszédet mond Erdősi Imre honvéd tábori lelkész emléktáblájának leleplezési ünnepségén, Selmecbányán, a piarista rendház előtt, 1907. jún. 9-én

[](https://hu.wikipedia.org/w/index.php?title=F%C3%A1jl:Erdosiimre_tabla.jpg&filetimestamp=20071030173151&)

Erdősi Imre emléktáblája a [selmecbányai](https://hu.wikipedia.org/wiki/Selmecb%C3%A1nya" \o "Selmecbánya)városi múzeumban a sarokba támasztva (2007)

[Selmecbányán](https://hu.wikipedia.org/wiki/Selmecb%C3%A1nya) 1907. június 9-én avatták föl a piarista rendház (ahonnét 1849 januárjában Erdősi tábori lelkésznek indult) homlokzatán elhelyezett emléktáblát, amely elsősorban [Guba Pál](https://hu.wikipedia.org/w/index.php?title=Guba_P%C3%A1l&action=edit&redlink=1) piarista és a selmecbányai 48-as kör (a függetlenségi és 48-as párt helyi szervezete) szorgalmazására készült. A táblát Nagy József kőfaragó készítette, a verses feliratot szintén [Kenézy Csatár](https://hu.wikipedia.org/w/index.php?title=Ken%C3%A9zy_Csat%C3%A1r&action=edit&redlink=1" \o "Kenézy Csatár (a lap nem létezik)) győri pénzügyi főigazgató-helyettes írta. Felirata:

|  |  |  |
| --- | --- | --- |
| **„** | Ebben a házban lakott, 1840-től 1849-ig / Erdősi Imre, / a branyiszkói hős, kegyesrendi pap-tanár / és innen ment a magyar szabadság védelmére / 1849. január 16-án. / Vihar, ne zúgj! Kíméld e házat, ne bántsd a régi köveket. / E mohos házból szerte árad a lángoló honszeretet. / Branyiszkó hőse itt lakott hősök között is legnagyobb. / Innen rohant, szent lázban égve, halálthozó, bősz harcba, vészbe! | **”** |
|  | | |

Miután a piarista rendház a csehszlovák uralom alatt 1922-ben megszűnt, és helyén katolikus kultúrház lett, az emléktáblát 1938 januárjában a járási hivatal utasítására eltávolították az épületről, és a városi múzeumba helyezték.

1907. június 9-én a selmecbányai piarista gimnázium diáksága is állított egy kisebb fémtáblát annak a szobának a bejárata fölött, amelyben Erdősi a selmeci piarista rendházban lakott. Ennek felirata:

|  |  |  |
| --- | --- | --- |
| **„** | Erdősi Imre branyiszkói hős, kegyesrendi áldozó-pap, gimnáziumi tanár emlékének. 1907. márczius 15. / 1840–1849. / Branyiszkó hőse volt lakója e régi háznak honfiak! / Talán mesét is mondjak róla? – Elmondom én az igazat. / Szerelme volt: hon, szabadság. Eszménye: Isten és igazság. / Bősz harcba is szállt mindezért! Áldott legyen neved, Vezér! / 1849. febr. 5. | **”** |
|  | | |

[](https://hu.wikipedia.org/wiki/F%C3%A1jl:Erd%C5%91si_eml%C3%A9kt%C3%A1bla_Kecskem%C3%A9t.JPG)

Erdősi Imre emléktáblája a kecskeméti piarista rendház kertjének külső falán

### Kecskeméten

[Kecskeméten](https://hu.wikipedia.org/wiki/Kecskem%C3%A9t) 1938. június 5-én Kecskeméti Piarista Diákegyesület állított emléktáblát, amely a Jókai és Erdősi Imre utcák sarkára, az akkor elkészült kőkerítésre került. Keretét [Rusz Ervin](https://hu.wikipedia.org/w/index.php?title=Rusz_Ervin&action=edit&redlink=1) építészmérnök, [Szabó István](https://hu.wikipedia.org/w/index.php?title=Szab%C3%B3_Istv%C3%A1n_(rajztan%C3%A1r)&action=edit&redlink=1) gimnáziumi rajztanár és [Imre Gábor](https://hu.wikipedia.org/w/index.php?title=Imre_G%C3%A1bor&action=edit&redlink=1) iparművész-tanár tervezte. A táblán [Meskó Lajos](https://hu.wikipedia.org/w/index.php?title=Mesk%C3%B3_Lajos&action=edit&redlink=1) piarista verse olvasható. Felirata:

|  |  |  |
| --- | --- | --- |
| **„** | Erdősi Imre / a branyiszkói hős, / 1861–1878-ig a kecskeméti / kegyesrendi ház főnökének emlékére. / Honvéd lesz a diák, tanár halad élen a harcban, / Szent zászlója kereszt: veszhet-e így a haza? | **”** |
|  | | |

Forrás: https://hu.wikipedia.org/wiki/Erdősi\_Imre